**TYM – plemená králikov**

**Plemená králikov**

Plemená králikov sa delí podľa kritérií - podľa úžitkovosti, podľa hmotnosti a dĺžky srsti.

**Podľa úžitkovosti:**

**Mäsové plemená** – kalifornský, činčila veľká, nitriansky biely, veľký svetlý strieborný

**Vlnové plemená** – angorský králik

**Kožušinové plemená** – kastorex, rex, saténový

**Kombinované plemená** – viedenský biely

**Športové plemená –** zajačí králik

**Zakrslé plemená** – zakrslý baran, zakrslý rex

**Podľa hmotnosti:**

**Veľké plemená** – Ich živá hmotnosť sa pohybuje 5 – 9 kg. Je pre ne charakteristický mohutný telesný rámec a dlhé uši. Dospievajú neskôr a pomalšie sa im tvorí svalovina. Napriek tomu nie sú tieto plemená vhodné na intenzívnu produkciu mäsa. Mäso má dlhšie svalové vlákna, ktoré sú tuhé. Vysoká spotreba krmiva. Využívajú sa tieto plemená v záujmovom chove.

**Plemená:** belgický obor, moravský modrý, nemecky obrovitý strakáč, francúzsky baran.

**Stredné plemená –** Tieto plemená majú hmotnosť 3 – 5,5 kg. V tejto skupine sú aj plemená vhodné na výkrm – mäsové plemená. Využívajú sa aj na tvorbe brojlerových hybridov. Tieto plemená sú výborne osvalené (panvové končatiny, chrbát, trup). Majú vysokú reprodukčnú schopnosť a rannosť. Vedia výborne zužitkovať krmivo a dosahovať maximálne prírastky. Vo veku 3 mesiacov má mať vykrmovaný králik 2,2 – 2,5 kg a v 4 mesiacoch 3,2 kg.

**Plemená:** Činčila veľká, Novozélandský biely, Kalifornský, Nitriansky, Viedensky biely, Anglický baran, Český strakáč, Havanský, Bielopesíkatý.

**Malé plemená –** živá hmotnosť týchto plemien sa pohybuje 2-3,25 kg, len malý baran do 3,5 kg. Ich kostra je jemnejšia, telo zavalité, krk nevýrazný. Sem zaraďujeme plemená, ktoré majú pri nízkej hmotnosti veľmi dobré osvalenie a kvalitu mäsa, ktoré je krátke a šťavnaté. V drobnochovoch sú obľúbené pre nenáročnosť na ustajnenie a kŕmenie.

**Plemená:** Činčila malá, Malý baran, Český červený, Holandský, Anglický strakáč, Český čiernopesíkatý, Ruský.

**Zakrslé plemená –** rozdeľujú sa na zakrslé barany a klasické zakrslé plemená. Zakrslé barany majú do 2 kg v dospelosti a sú to najmenšie barany. Hmotnosť klasických zakrslých plemien je v dospelosti do 1,5 kg pričom za ideálne sa považuje 1 – 1,25 kg.

**Plemená:** Zakrslý baran, Hermelín červenooký, zakrslý králik.

**Podľa dĺžky srsti:**

**Dlhorsté plemená –** zaraďujeme sem dve plemená a to angorského králika a líščieho.

**Krátkosrsté plemená –** pre všetky krátkosrsté plemená je typické utváranie srsti – tzv. rexizmus. Srsť má len dĺžku 17-21 mm a je postavená ku koži kolmo, nikdy šikmo ako u ostatných plemien. Ich koža je po kvalitnom spracovaní veľmi efektná. Hmotnosť jednotlivých plemien je rozdielna pretože sú v skupine plemená veľké, ale aj zakrslé.

**Plemená:** Kastorex, Rexi.

**Plemená so zvláštnou štruktúrou srsti –** sem patrí jediné plemeno saténový králik.

---------------------------------------------------

**Spracovať plemená** do 10.4.2020 poslať na e-mail: mich.chrenova@gmail.com

belgický obor, francúzsky baran, zakrslý baran, zakrslý rex, líšči králik, zajačí králik, angorský králik, nóvozélandský biely, kalifornský, nitriansky